અર્થાત્‌ 'ભગવાનનાં ચરણકમળના પત્રરૂપી તેજસ્વી આંગળીઓની ભક્તિથી ભક્તજનો વાસનાગ્રંથિને જે રીતે છેદી નાખે છે તેવી રીતે તો ઇન્દ્રિયોને વશ કરનારા નિર્વિકલ્પ સમાધિનિષ્ઠ યોગીઓ પણ છેદી શકતા નથી. કામ-ક્રોધાદિક ષડ્‌રિપુઓથી વ્યાપ્ત સંસાર સમુદ્ર પાર કરવા માટે જે ભગવાનનાં ચરણકમળરૂપી નૌકા સિવાય અન્ય સાધન ગ્રહણ કરે છે તે મહાન કષ્ટ જ પામે છે. આથી હે રાજા! તમે ભગવાનનાં ચરણકમળની નૌકામાં બિરાજીને આ દુસ્તર સંસારસમુદ્રને પાર કરી જાઓ.'